CELEX: 32022D0460
Language: bg
Date: 2022-03-04 00:00:00
Title: Решение за изпълнение (ЕС) 2022/460 на Комисията от 4 март 2022 година за изменение на Решение за изпълнение (ЕС) 2021/788 за определяне на правила за мониторинг и докладване на инфекциите със SARS-CoV-2 при някои животински видове (нотифицирано под номер C(2022) 1270) (текст от значение за ЕИП)

22.3.2022   
               
               
                  BG
               
               
                  Официален вестник на Европейския съюз
               
               
                  L 93/191
               
            
         РЕШЕНИЕ ЗА ИЗПЪЛНЕНИЕ (ЕС) 2022/460 НА КОМИСИЯТА
         от 4 март 2022 година
         за изменение на Решение за изпълнение (ЕС) 2021/788 за определяне на правила за мониторинг и докладване на инфекциите със SARS-CoV-2 при някои животински видове
         
            
               (нотифицирано под номер C(2022) 1270)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2003/99/ЕО на Европейския парламент и на Съвета от 17 ноември 2003 г. относно мониторинга на зоонозите и заразните агенти, причиняващи зоонози, и за изменение на Решение 90/424/ЕИО на Съвета и за отмяна на Директива 92/117/ЕИО на Съвета (1), и по-специално член 4, параграф 5, член 9, параграф 1 и член 11, трета алинея от нея,
         като има предвид, че:
         
                     (1)
                  
                  
                     От 2020 г. в някои държави членки и трети държави се докладва за инфекции с вируса SARS-CoV-2 при норки, като е установено, че предаването от човек на норка и от норка на човек е възможно. Поради това с Решение за изпълнение (ЕС) 2021/788 на Комисията от 12 май 2021 г. (2) се определят правила за хармонизиран мониторинг и докладване в рамките на Съюза на инфекциите със SARS-CoV-2 при някои животински видове.
                  
               
                     (2)
                  
                  
                     При определянето на срока на прилагане на мерките, предвидени в Решение за изпълнение (ЕС) 2021/788, следва да се вземе предвид епидемиологията на SARS-CoV-2 при някои животински видове. Огнищата в предприятия за норки в различни държави членки през 2021 г. и 2022 г. показват, че епидемиологичната обстановка все още се развива и че е необходима допълнителна оценка на рисковете.
                  
               
                     (3)
                  
                  
                     Предвид настоящата епидемиологична обстановка в Съюза и в трети държави срокът на прилагане на Решение за изпълнение (ЕС) 2021/788 следва да бъде удължен, за да се гарантира, че цялата необходима информация продължава да се събира чрез ефикасна и хармонизирана система за мониторинг и докладване. Хармонизираният мониторинг и докладване следва да продължат до извършването на допълнителна оценка на рисковете и наличните мерки за контрол.
                  
               
                     (4)
                  
                  
                     Поради това Решение за изпълнение (ЕС) 2021/788 следва да бъде съответно изменено.
                  
               
                     (5)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            В член 6 от Решение за изпълнение (ЕС) 2021/788 датата „31 март 2022 г.“ се заменя с „31 март 2023 г.“
         
         
            Член 2
            Адресати на настоящото решение са държавите членки.
         
         
            Съставено в Брюксел на 4 март 2022 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  ОВ L 325, 12.12.2003 г., стр. 31.
         
            (2)  Решение за изпълнение (ЕС) 2021/788 на Комисията от 12 май 2021 г. за определяне на правила за мониторинг и докладване на инфекциите със SARS-CoV-2 при някои животински видове (ОВ L 173, 17.5.2021 г., стр. 6).